gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl es gl gl gl gl gl gl gl gl gl gl es gl gl gl gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Investigan como violencia machista a morte dun home e da súa parella en Sevilla - G24
A muller faleceu acoitelada pola súa parella, que se suicidou despois
O home presentaba unha ferida de arma branca
G24.gal 13/08/2022 12:40 Última actualización 13/08/2022 19:44
A Policía Local de Sevilla atopou os corpos dunha muller estrangulada e un home con polo menos unha ferida de arma branca. Estaban xunto a un transformador eléctrico abandonado nas proximidades dun centro comercial de Sevilla.
A Policía Nacional informa de que ás tres da maña unha patrulla da Policía Local observou un turismo co maleteiro aberto na rúa Manuel Vasco de Pando e atoparon os cadáveres no seu interior.
A muller faleceu acoitelada cun coitelo de grandes dimensións, co que a súa parella se quitou a vida despois. Investigan o asasinato da muller de 44 anos como posible crime de violencia machista. Non existían denuncias previas de violencia de xénero.
A ministra de Igualdade, Irene Montero, sinalou nas redes sociais que "non podemos descansar ata chegar sempre a tempo, ata que os recursos de prevención e acompañamento cheguen a todas as mulleres vítimas de violencia machista".
A Delegación do Goberno contra a Violencia de Xénero informou de que de confirmarse este novo caso, o número de mulleres asasinadas por violencia de xénero ascendería a 27 en 2022  e a 1.157 desde 2003.
Agora practicaranlles as autopsias no Instituto Anatómico Forense de Sevilla, mentres avanzan as investigacións, e a Policía Científica analiza o lugar do suceso.
Máis dun cento de persoas morren ao final dun partido de fútbol en Indonesia
A Fiscalía pide 30 anos de cadea para o sesaxenario acusado de matar a muller en Gondomar
Ratifican a "privación total da patria potestade" ao asasino de Ana Enjamio
Aparece morta unha muller na súa casa en Palencia tras suicidarse a súa parella
Contido con Xeográficas España .
O Goberno prepara un novo sistema de cálculo do prezo regulado da luz para evitar vaivéns
O incremento do gasto militar segue dividindo o Goberno
Planas confirma que España recorrerá o veto á pesca de fondo
O PP acusa o Goberno de "comprar vontades" cos presupostos
Síguenos en redes sociais
Aviso legal e Política de Privacidade